|  |  |
| --- | --- |
|  |  |

**IEPIRKUMA**

(Publisko iepirkumu likuma 8.² panta kārtībā)

**„Konsultāciju pakalpojumi jaunas**

**izglītības iestādes būvniecības Ādažu novadā ietvaros”**

**NOLIKUMS**

**Identifikācijas Nr.: ĀND 2016/48**

**Ādažos**

**2016**

1. **Vispārējā informācija**
	1. **Iepirkuma identifikācijas numurs:** ĀND 2016/48
	2. **Pasūtītājs:** Ādažu novada dome
	3. **Pasūtītāja rekvizīti**:

|  |  |
| --- | --- |
| Adrese: | Gaujas iela 33A, Ādaži, Ādažu novads, LV-2164 |
| Reģistrācijas Nr. | 90000048472 |
| Norēķinu konts: | LV43TREL9802419010000 |
| Bankas kods: | TRELLV22 |
| Tālrunis: | 67997350 |
| Fakss: | 67997828 |

* 1. **Kontaktpersona iepirkuma procedūras jautājumos**: **Rita Šteina**, tālr.: 67996298, e-pasts: rita.steina@adazi.lv
1. **Informācija par iepirkumu**
	1. Iepirkums tiek veikts atbilstoši Publisko iepirkumu likuma 8².panta nosacījumiem.
	2. Iepirkuma nolikums un visa ar iepirkumu saistītā publiskojamā informācija ir brīvi pieejami pasūtītāja mājas lapā internetā [www.adazi.lv](http://www.adazi.lv/).
	3. Iepirkuma paredzamā līgumcena – līdz 20 000 euro, ieskaitot PVN.
2. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājums jāiesniedz līdz **2016.gada 5.aprīļa plkst. 10:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam.
	2. Piedāvājumi, kas iesniegti pēc šajā nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks atdoti atpakaļ pretendentam.
	3. Iepirkuma piedāvājumu atvēršana un vērtēšana notiek slēgtās komisijas sēdēs.
3. **Piedāvājuma derīguma termiņš**
	1. Pretendenta iesniegtais piedāvājums ir derīgs, t.i., saistošs iesniedzējam 90 (trīsdesmit) kalendārās dienas, skaitot no piedāvājumu atvēršanas dienas.
	2. Ja objektīvu iemeslu dēļ iepirkuma līgumu nevarēs noslēgt piedāvājumu derīguma termiņa laikā, pasūtītājs un pretendents/i var vienoties par piedāvājuma spēkā esamības termiņa pagarināšanu.
4. **Piedāvājuma noformēšana**
	1. Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas), klāt pievienojot visa piedāvājuma elektronisko versiju elektroniskajā datu nesējā. Uz piedāvājuma iepakojuma jābūt šādām norādēm:
* pasūtītāja nosaukums un adrese;
* Iepirkuma nosaukums un identifikācijas numurs;
* Atzīme „Neatvērt līdz 2016. gada 5.aprīlim plkst. 10:00”.
	1. Katrs piedāvājuma eksemplāra sējums sastāv no trim daļām:
* pretendenta atlases dokumenti, ieskaitot pieteikumu dalībai iepirkumā;
* tehniskais piedāvājums;
* finanšu piedāvājums.
	1. Visas piedāvājuma daļas iesniedzamas vienā sējumā. Dokumentiem jābūt cauršūtiem vai caurauklotiem. Auklu gali jāpārlīmē un jābūt norādei par kopējo lappušu skaitu piedāvājumā. Lapas jānumurē un tām jāatbilst satura rādītājam. Visi piedāvājumi jāievieto 5.1.punktā minētajā iepakojumā.
	2. Piedāvājumā iekļautajiem dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā.
	4. Pretendents drīkst iesniegt tikai vienu piedāvājumu par visu pakalpojuma apjomu.
	5. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.
	6. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilps personu grupā.
	7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas konkursā pārstāv attiecīgo personu grupu vai personālsabiedrību, kā arī katras personas atbildības sadalījumu.
	8. Komisija pieņem izskatīšanai tikai tos pretendentu iesniegtos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
	9. Iesniegtie piedāvājumi ir pasūtītāja īpašums un netiks atdoti atpakaļ pretendentiem.
1. **Informācija par iepirkuma priekšmetu**
	1. Iepirkuma priekšmets – skatīt pielikumu Nr.1.
	2. Iepirkums nav sadalīts daļās.
	3. Nav atļauta piedāvājumu variantu iesniegšana.
	4. Līguma izpildes termiņš sasaistīts ar kopējo Projekta realizācijas kalendāro grafiku (Tehniskās specifikācijas 1.nodaļa), kā rezultātā paredzēts noslēgt būvniecības līgumu par jaunas izglītības iestādes Ādažos celtniecību un pieņemt būvi ekspluatācijā līdz 2018.gada 1.septembrim. Pretendentiem jāplāno kopējais projekta realizācijas kalendārais grafiks tādā veidā, lai maksimāli samazinātu minētā termiņa pārsniegšanas risku. Pretendentiem finanšu piedāvājumā jāiekļauj visi ar pakalpojuma izpildi saistītie izdevumi un jāievērtē visi papildus pakalpojumu riski. Līguma kopējā līgumcena par konsultāciju pakalpojumiem līguma izpildes gaitā netiks palielināta.

7. Kvalifikācijas prasības

* 1. Pretendents ir reģistrēts normatīvajos aktos noteiktajā kārtībā.
	2. Pretendentam iepriekšējo 3 (trīs) gadu laikā (2013., 2014., 2015.gads un 2016.gads līdz piedāvājumu iesniegšanai) ir pieredze ģenerāluzņēmēja statusā **konsultāciju pakalpojumu** sniegšanā publisku būvdarbu iepirkumu procedūru ietvaros. Jābūt noslēgtiem un izpildītiem vismaz 3 (trīs) konsultāciju pakalpojumu līgumiem, kur:
1. katrs līgums slēgts ar pasūtītāju Publisko iepirkumu likuma izpratnē;
2. katrs līgums slēgts par publiskas būvdarbu iepirkuma procedūras (atklāts konkurss) dokumentācijas izstrādi un paredzamā būvdarbu iepirkuma līgumcena ir vismaz 3 000 000,00 euro bez PVN;
3. vismaz viena līguma ietvaros būvdarbu iepirkuma procedūras iepirkuma priekšmets ir izglītības iestādes ēkas (saskaņā ar Ministru kabineta 2009.gada 22.decembra noteikumiem Nr.1620 „Noteikumi par būvju klasifikāciju” - būvju klasifikācijas kods - 1263) būvniecība;
4. katra līguma ietvaros sniegtas arī konsultācijas pasūtītājiem saņemto būvniecības piedāvājumu atbilstības izvērtēšanā.
	1. Pretendenta uzņēmumā ir ieviesta kvalitātes pārvaldības sistēma, kas atbilst standartam ISO 9001:2008.
	2. Pretendents līguma izpildē var nodrošināt kvalificētu **speciālistu – konsultantu komandas vadītāju,** kuram iepriekšējo 3 (trīs) gadu laikā (2013., 2014., 2015.gads un 2016.gads līdz piedāvājumu iesniegšanai) ir pieredze projekta vadītāja statusā konsultāciju pakalpojumu sniegšanā vismaz 2 (divu) konsultāciju pakalpojumu līgumu ietvaros, kur katrs līgums slēgts par publiskas būvdarbu iepirkuma procedūras (atklāts konkurss) dokumentācijas izstrādi un paredzamā būvdarbu iepirkuma līgumcena ir vismaz 3 000 000,00 euro bez PVN.
	3. Pretendents līguma izpildē var nodrošināt kvalificētu speciālistu - iepirkumu
	ekspertu, kuram ir augstākā profesionālā izglītība (jurists) un iepriekšējo 3 (trīs) gadu laikā (2013., 2014., 2015.gads un 2016.gads līdz piedāvājumu iesniegšanai) ir pieredze vismaz 2 (divu) konsultāciju pakalpojumu līgumu ietvaros, kur katra līguma ietvaros:
5. veikta publiskas būvdarbu iepirkuma procedūras (atklāts konkurss) dokumentācijas izstrāde un paredzamā būvdarbu iepirkuma līgumcena ir vismaz 3 000 000,00 euro bez PVN;
6. sniegtas arī konsultācijas pasūtītājiem saņemto būvniecības piedāvājumu atbilstības izvērtēšanā.
	1. Pretendents līguma izpildē var nodrošināt kvalificētu speciālistu - tehnisko
	ekspertu, kuram ir augstākā izglītība inženierzinātnēs un iepriekšējo 3 (trīs) gadu laikā (2013., 2014., 2015.gads un 2016.gads līdz piedāvājumu iesniegšanai) ir pieredze vismaz 2 (divu) konsultāciju pakalpojumu līgumu ietvaros, kur:
7. katra līguma ietvaros veikta publiskas būvdarbu iepirkuma procedūras (atklāts konkurss) tehniskās specifikācijas izstrāde;
8. katra līguma ietvaros sniegtas konsultācijas pasūtītājiem saņemto būvniecības piedāvājumu atbilstības izvērtēšanā.
	1. Pretendents līguma izpildē var nodrošināt sertificētu speciālistu - ceļu
	projektēšanas inženieri, kuram ir augstāka izglītība inženierzinātnēs un pieredze kā vadošajam atbildīgajam būvspeciālistam būvprojektu ceļu sadaļas izstrādē.
	2. Pretendents līguma izpildē var nodrošināt sertificētu speciālistu -
	ūdensapgādes un kanalizācijas sistēmu projektēšanas inženieri, kuram ir augstāka izglītība inženierzinātnēs un pieredze kā vadošajam atbildīgajam būvspeciālistam būvprojektuūdensapgādes un kanalizācijas sistēmu sadaļas izstrādē**.**
	3. Pretendents līguma izpildē var nodrošināt sertificētu speciālistu -
	elektroietaišu projektēšanas inženieri, kuram ir augstāka izglītība inženierzinātnēs un pieredze kā vadošajam atbildīgajam būvspeciālistam būvprojektuelektroietaišu sadaļas izstrādē.
	4. Pretendents līguma izpildē var nodrošināt sertificētu **speciālistu -
	siltumapgādes, ventilācijas, rekuperācijas un aukstumapgādes sistēmu projektēšana inženieri,** kuram ir augstāka izglītība inženierzinātnēs un pieredze kā vadošajam atbildīgajam būvspeciālistam būvprojektusiltumapgādes, ventilācijas, rekuperācijas un aukstumapgādes sistēmu sadaļas izstrādē.
	5. Pretendents drīkst piedāvāt vienu speciālistu vairākām pozīcijām, ja tas atbilst vienlaikus vairākiem speciālistiem izvirzītajām prasībām.
	6. Pretendenta iesaistītajiem ārvalstu speciālistiem ir jābūt izsniegtām licencēm, sertifikātiem vai citiem dokumentiem attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti) un ārvalstu speciālistiem jāatbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā.
	7. Pretendenta finanšu apgrozījums iepriekšējo 3 (trīs) darbības gadu laikā (2013., 2014., 2015.gads) ik gadu ir vismaz trīs reizes lielāks kā pretendenta piedāvātā kopējā līgumcena (bez PVN) attiecīgajā iepirkumā. Ja pretendenta darbības ilgums ir mazāks par trim gadiem, finanšu apgrozījumam ik gadu ir jābūt vismaz trīs reizes lielākam kā pretendenta piedāvātajai kopējai līgumcenai (bez PVN) attiecīgajā iepirkumā.
	8. Ja piedāvājumu iesniedz piegādātāju apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, tai piedāvājumu ir jāiekļauj visu piegādātāju apvienības dalībnieku parakstīts saistību raksta (protokola, vienošanās, cita dokumenta) oriģināls vai apliecināta kopija, kas apliecina katra piegādātāju apvienības dalībnieka kompetenci un atbildības robežas, un apņemšanos reģistrēt personālsabiedrību saskaņā ar Pasūtītāja pieprasījumu gadījumā, ka piegādātāju apvienība iegūs līguma slēgšanas tiesības.
	9. Ja piedāvājumu iesniedz personālsabiedrība, tad, tai piedāvājumā ir jāiekļauj personālsabiedrības līguma oriģināls vai apliecināta kopija vai izraksts, kā arī cita dokumenta (protokola, vienošanās, u.tml.) oriģināls vai apliecināta kopija, kas apliecina katra personālsabiedrības biedra kompetenci un atbildības robežas, un limitu, ja tas nav atspoguļots personālsabiedrības līgumā vai tā izrakstā.
	10. Ja iepirkuma komisija, vērtējot pretendenta iesniegto piedāvājumu, nevarēs konstatēt piedāvājumu iesniegušā pretendenta kvalifikācijas atbilstību nolikuma 7.nodaļas prasībām, attiecīgi, ja iesniegtā informācija būs neprecīza, nepilnīga, neskaidra, vai vispār nebūs iekļauta piedāvājumā, iepirkuma komisija to uzskatīs par būtisku piedāvājuma neatbilstību izvirzītajām prasībām un izslēgs pretendenta piedāvājumu no tālākas vērtēšanas.
	11. Ja pretendentam vai tā apakšuzņēmējam, vai personai, uz kuras iespējām pretendents balstās, iepriekšējo 3 (trīs) gadu laikā ir pieredze līgumu izpildē, kuru pasūtītājs ir bijis Ādažu novada dome, papildus 7.nodaļā noteiktajām kvalifikācijas prasībām, iepirkumu komisija vērtēs arī sadarbību ar šo personu realizēto līgumu ietvaros. Šādā gadījumā pretendenta pieredze tiks atzīta par atbilstošu, ja tas vienlaikus atbildīs gan 7.nodaļā noteiktajām kvalifikācijas prasībām, gan tam būs bijusi pozitīva sadarbība izpildīto līgumu ietvaros ar Ādažu novada domi. Sadarbība tiks atzīta par pozitīvu, ja visi nolīgtie līgumi būs bijuši izpildīti kvalitatīvi.

**8. Līguma izpildē iesaistītā personāla un apakšuzņēmēju maiņa**

* 1. Iepirkuma procedūrā izraudzītā pretendenta personālu un apakšuzņēmējus, kurus pretendents iesaistījis līguma izpildē, par kuriem sniedzis informāciju piedāvājumā un kuru kvalifikācijas atbilstību izvirzītajām prasībām pasūtītājs ir vērtējis, pēc līguma noslēgšanas drīkst nomainīt tikai ar pasūtītāja rakstveida piekrišanu.
	2. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
		1. tiek nomainīta persona vai apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību nolikumā noteiktajām prasībām, un piedāvātajai personai vai apakšuzņēmējam nav vismaz tāda pati kvalifikācija;
		2. piedāvātais apakšuzņēmējs atbilst Publisko iepirkumu likuma 8.²panta piektajā daļā minētajiem pretendentu izslēgšanas nosacījumiem (izslēgšanas nosacījumi pārbaudāmi attiecībā uz datumu, kad pasūtītāja Iepirkumu komisija izskata iesniegumu par apakšuzņēmēja maiņu).
	3. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbadienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
1. **Iesniedzamie kvalifikācijas dokumenti**
	1. Pilnvara, ja piedāvājuma dokumentus iesniedz un paraksta pretendenta pilnvarota persona.
	2. Pieteikumu dalībai iepirkumā saskaņā ar paraugu 2. Pielikumā.
	3. Lai apliecinātu 7.2. punktā noteikto prasību izpildi - izziņa saskaņā ar paraugu 3. pielikumā par iepriekšējo 3 (trīs) gadu laikā izpildītajiem līgumiem. Izziņai pievieno pasūtītāju pozitīvas atsauksmes par visu pieredzi apliecinošo līgumu kvalitatīvu izpildi.
	4. Lai apliecinātu 7.3.punktā noteiktās prasības izpildi - ISO 9001:2008 vai ekvivalenta sertifikāta apstiprināta kopija, kas atbilst noteiktiem Eiropas sertifikācijas standartiem un ko sertificējušas attiecīgas institūcijas, kuras atbilst Eiropas sertifikācijas standartiem vai arī kvalitātes nodrošināšanas sistēmas apraksts.
	5. Lai apliecinātu 7.4. līdz 7.10. punktā noteikto prasību izpildi:
		* 1. speciālistu saraksts saskaņā ar paraugu 4. pielikumā;
			2. speciālistu CV;
			3. izziņa saskaņā ar paraugu 5. pielikumā par pretendenta piedāvāto speciālistu pieredzi;
			4. piesaistīto speciālistu būvprakses sertifikātu vai kompetences pārbaudes iestādes lēmumu par būvspeciālista sertifikāta piešķiršanu apliecinātas kopijas;
			5. piesaistīto speciālistu apliecinājumi saskaņā ar paraugu 6. pielikumā;
			6. attiecībā uz ārvalstu speciālistiem papildus jāiesniedz licences, sertifikāti vai citi dokumenti attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti), kā arī Latvijas Republikas kompetentas institūcijas izsniegta profesionālās kvalifikācijas atzīšanas apliecība. Ja ārvalstu speciālistam šādas apliecības nav, jāiesniedz pretendenta apliecinājums par to, ka šis speciālists atbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā, un gadījumā, ja pretendentam tiks piešķirtas tiesības slēgt iepirkuma līgumu, līdz līguma noslēgšanai attiecīgais speciālists iegūs Latvijas Republikas kompetentas institūcijas izsniegtu profesionālās kvalifikācijas atzīšanas apliecību;
	6. Ja pretendents plāno iesaistīt līguma izpildē apakšuzņēmējus, nododot tiem pakalpojumu veikšanu vismaz 20 procentu vērtībā no kopējās iepirkuma līguma vērtības, tas iesniedz katra šāda apakšuzņēmēja apliecinājumu par gatavību piedalīties pakalpojumu sniegšanā, norādot tos pakalpojumus, kurus viņš paredz veikt (8. pielikums).
	7. Lai apliecinātu 7.13. punktā noteikto prasību: pretendenta parakstīta izziņa (9. pielikums) par pretendenta finanšu apgrozījumu (bez PVN) iepriekšējos 3 (trīs) gados. Ja pretendents dibināts vai uzsācis darbību vēlāk – izziņu par faktiski nostrādāto laika periodu.
	8. Nolikuma 7.14. punktā minēto piegādātāju apvienības dokumenti.
	9. Nolikuma 7.15. punktā minētos personālsabiedrības dokumenti.
	10. Pretendenta apliecinājums saskaņā ar 7. pielikumu, kurā norādīts pretendenta veicamo darbu apjoms procentos no kopējā pakalpojumu apjoma un katram apakšuzņēmējam nododamo darbu veidi (nododamā līguma daļa), kā arī katram apakšuzņēmējam nododamo darbu apjoms procentos (finansiālā vērtība) no kopējās iepirkuma līguma vērtības. Apliecinājumu noformē saskaņā ar paraugu 7. pielikumā un iesniedz arī tajā gadījumā, ja pretendents neplāno iesaistīt apakšuzņēmējus.
2. **Tehniskā piedāvājuma prasības un iesniedzamie dokumenti**
	1. Tehniskais piedāvājums jāsagatavo tādā detalizācijas pakāpē, lai iepirkuma komisija varētu skaidri secināt pretendenta plānoto pakalpojumu izpildes kārtību. Tehniskajā piedāvājumu tostarp (bet ne tikai) jāiekļauj:
3. iespējami detalizēti izstrādāts pakalpojuma sniegšanas grafiks (pa nedēļām), kurā skaidri norādīti pakalpojumu izpildes termiņi katrā no projekta realizācijas posmiem (atbilstoši tehniskajā specifikācijā sniegtajai informācijai);
4. speciālistu komandas sastāva apraksts;
5. katra speciālista kompetences apraksts;
6. speciālistu savstarpējās sadarbības un sadarbības ar pasūtītāja pilnvarotajām personām apraksts;
7. iespējamo līguma izpildes (īpaši – termiņu kavējumu) risku un to novēršanas mehānismu apraksts.
	1. Tehniskais piedāvājums sagatavojams brīvā formā, un tam jāatbilst 1. pielikumā esošajai Tehniskajai specifikācijai.
8. **Finanšu piedāvājuma prasības un iesniedzamie dokumenti**
	1. Finanšu piedāvājums sagatavojams saskaņā 10.pielikuma formu, tajā jānorāda kopējā piedāvātā pakalpojuma līgumcena (EUR) ar un bez PVN, kā arī jānorāda detalizēts līgumcenas atšifrējums, norādot pakalpojuma sastāvdaļu vienību izmaksas (EUR) ar un bez PVN.
	2. Finanšu piedāvājumam jāpievieno pretendenta apliecinājums, ka neatkarīgi no kopējā pakalpojumu sniegšanas termiņa pretendenta piedāvātajā līgumcenā ir iekļauti visi ar pakalpojuma izpildi saistītie izdevumi.
9. **Piedāvājumu izvērtēšana**
	1. Komisija slēgtā sēdē atver iesniegtos Piedāvājumus piedāvājumu iesniegšanas secībā.
	2. Pēc piedāvājumu atvēršanas iepirkuma komisija slēgtās sēdēs veic piedāvājumu izvērtēšanu.
	3. No piedāvājumiem, kas atbilst nolikumā noteiktajām prasībām, iepirkuma komisija izvēlas **saimnieciski visizdevīgāko piedāvājumu**.
	4. Saimnieciski **visizdevīgākā piedāvājuma izvērtēšanas kritēriji:**
		1. Piedāvātā līgumcena – maksimāli 60 punkti;
		2. Tehniskais piedāvājums – maksimāli 40 punkti, piešķirot punktus šādā kārtībā:
* detalizēts pakalpojuma sniegšanas grafiks (pa nedēļām) - **maksimāli 20 punkti**;
* speciālistu komandas sastāva apraksts - **maksimāli 5 punkti**;
* katra speciālista kompetences apraksts - **maksimāli 5 punkti**;
* speciālistu savstarpējās sadarbības un sadarbības ar pasūtītāja pilnvarotajām personām apraksts - **maksimāli 5 punkti**;
* iespējamo līguma izpildes risku un to novēršanas mehānismu apraksts - **maksimāli 5 punkti**.
1. **Iepirkuma līgums**
	1. Pasūtītājs slēgs ar izraudzīto saimnieciski visizdevīgāko pretendentu iepirkuma līgumu, pamatojoties uz pasūtītāja sagatavotu un ar pretendentu saskaņotu līgumprojektu.
	2. Līgumprojekta noteikumi tiks sagatavoti saskaņā ar šī iepirkuma nolikuma noteikumiem.
	3. Iespējams avanss pakalpojumu sniegšanas uzsākšanai līdz 20% apjomā, iesniedzot Eiropas Savienībā reģistrētas kredītiestādes vai apdrošināšanas sabiedrības avansa nodrošinājuma garantiju pieprasītā avansa apjomā.
	4. Saskaņojot ar pakalpojuma sniedzēju, tiks noteikti un līgumā noregulēti starpmaksājumi – kopskaitā visa pakalpojuma izpildes laikā ne vairāk kā 5 (pieci), kuru ietvaros līdzīgās daļās veikto starpmaksājumu kopējais apmērs nepārsniegs 50% no kopējās līgumcenas.
	5. Atlikušais maksājums - 10 (desmit) darba dienu laikā pēc pakalpojuma izpildes pabeigšanas un pakalpojuma galējā pieņemšanas – nodošanas akta abpusējas parakstīšanas un rēķina saņemšanas.

**Pielikumā:**

1. Tehniskā specifikācija;
2. Pieteikuma forma;
3. Pretendenta pieredzes apraksta forma;
4. Speciālistu saraksta forma;
5. Speciālistu pieredzes apraksta forma;
6. Speciālistu apliecinājuma forma;
7. Apakšuzņēmēju saraksta forma;
8. Apakšuzņēmēju apliecinājumu forma;
9. Apliecinājums par finanšu rādītājiem;
10. Finanšu piedāvājuma forma.